GRADSKO KAZALIŠTE MLADIH, SPLIT

Trg Republike 1

**Z A P I S N I K**

četrdesetprve sjednice Kazališnog vijeća GKM-a

Sjednica Kazališnog vijeća GKM-a održana je 14. rujna 2021. u Teatrinu s početkom u 19,00 sati.

Prisutni:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća
4. Dražen Nikolić, član Vijeća
5. Ivana Tadinac Šećer, voditeljica Odsjeka za kulturu u Službi za društvene djelatnosti Grada Splita
6. Ivo Perkušić, ravnatelj
7. Mirza Banović, voditeljica računovodstva
8. Irena Bitanga, tajnik, zapisničar

**DNEVNI RED**

1. Usvajanje Zapisnika četrdesete sjednice Kazališnog vijeća
2. Rebalans Financijskog plana za 2021. godinu
3. Izmjena Programskog plana za 2021. godinu
4. Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

Voditeljica računovodstva gđa Mirza Banović prezentirala je prisutnima razloge predloženog rebalansa te načina preraspodjele odobrenih proračunskih sredstava, odnosno sredstava po ostalim izvorima u Financijskom planu za 2021. godinu. Za istaknuti je da, što se tiče plaća, nema povećanja u odnosu na prvobitni plan, iako je u međuvremenu Kolektivnim ugovorom povećana osnovica za izračun plaće. Naime, na toj je proračunskoj stavci ostalo sredstava uslijed ostvarenih dugotrajnih bolovanja te porodnog dopusta na teret Hrvatskog zavoda za zdravstveno osiguranje.

Vezano za rashode iz gradskih izvora, do povećanja je došlo na podskupini 312, što je uvjetovano činjenicom da je spomenutim Kolektivnim ugovorom koji je donesen nakon usvajanja Financijskog plana za 2021. godinu, došlo do povećanja iznosa jubilarnih nagrada, utvrđena je obveza isplate regresa, te smo imali nekoliko isplata pomoći zbog dugotrajnih bolovanja.

U izmjenu Plana uvršteni su i rashodi za tekuće održavanje objekta (kapitalni projekt: sanacija objekta i tekući projekt – hitne intervencije za adaptaciju glumačke kupaonice sa sanitarnim čvorom), koji nisu bili planirani. Grad Split svojim je zaključcima osigurao sredstva za pokriće ovih rashoda, te se nadamo da će do kraja godine biti evidentiran i prihod iz nadležnog proračuna po ovom osnovu.

Vezano uz prihode poslovanja, bilježi se osjetan pad kod prihoda od ulaznica, dramskih studija te gostovanja s predstavama, što je sve uzrokovano svima poznatom pandemijskom situacijom.

Ravnatelj ističe kako je Kazalište do sada produciralo dvije premijere, dok se treća planira u studenom 2021., no sa 150.000,00 kn koje Kazalište dobiva od Osnivača za produkciju triju obveznih premijera, teško je i u normalnim okolnostima ispoštovati navedenu obvezu. Spomenuti iznos nije dovoljan ni za pokriće troškova jedne premijere (u bruto iznosu). Ovakvo stanje traje godinama i Kazalište će biti primorano već u Financijskom planu za 2022. tražiti povećanje sredstava od Osnivača.

Članovi Vijeća podržali su ovaj prijedlog ravnatelja.

U nastavku sjednice, gđa Banović obrazložila je razradu troškova na 5. razini po izvorima financiranja.

Nakon kraće rasprave, Prijedlog rebalansa Financijskog plana za 2021. stavljen je na glasanje te je isti jednoglasno usvojen (**Odluka 1/XLI**).

**Točka 3.**

Ravnatelj je prisutnima detaljnije obrazložio razloge izmjena programa navedenih u dokumentu *Prijedlog izmjena programa rada Gradskog kazališta mladih za 2021. godinu* koji je prethodno dostavljen vijećnicima.

Nakon kraće rasprave, Prijedlog izmjena programa rada Gradskog kazališta mladih za 2021. godinu stavljen je na glasanje te je isto jednoglasno usvojen (Odluka 2/XLI).

**Točka 4.**

Pod točkom razno Ravnatelj je izvijestio prisutne o obavljenim razgovorima s Hrvatskom nastavom u Njemačkoj koji su zainteresirani za daljnju suradnju s našim kazalištem, tako da se, ukoliko okolnosti budu dopuštale, u svibnju/lipnju planira gostovanje u Hamburgu i Berlinu s predstavom manjeg formata koju ćemo producirati u prvom dijelu sljedeće godine.

Također je najavio i proslavu 80. obljetnice postojanja Kazališta 2023. godine, u okviru koje se planira nužno potrebna obnova Kazališta.

Daljnih tema za raspravu nije bilo. Sjednica dovršena u 20:05.

Vinko Mihanović, potpredsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/147

Urbroj: 2181-110-01-00/1

Split, 15. rujna 2021.